Raya Bielenberg

Raisa «Raya» Bielenberg (Udovikova) (født 1935)Fødeår 1935 er angitt som styreleder i Kulturforeningen Iagori på proff.noFødeår 1935 er angitt som leder for Norsk Sigøynerforening på proff.noFødedato 15. november 1935 angitt på birthday.se«80 år Raya Bielenberg 15.11», Aftenposten 9. november 2015 side 48, i artikkelen «– En av våre mest spennende låtskrivere» er en sovjetiskfødt norsk sanger og danserinne, og en kjent formidler av sigøynerkultur i Norge.

 Liv i Sovjetunionen 
Hun ble født i en sigøynerleir, i en tid preget av stor nød og fattigdom. Om året faktisk var 1935 er noe usikkert. Det kan også ha vært i 1931.Fødeår 1931 er angitt i Svein Dybing/Terje Gammelsruds bok Raya : født med englevakt, Tiden, Oslo 1983 (side 12). I samme bok er uttalelsen «Jeg var 14 år» angitt i forbindelse med krigens slutt i 1945 (side 37), og det er oppgitt at hun «var 19 år da sønnen Oleg ble født i mars 1950» (side 56). Fødeår 1931 er brukt i Store norske leksikons papirutgaver fra 1980 og fra 2006, og var oppgitt på snl.no pr 2. juli 2017. Det er senere endret der. Alderen ble først fastsatt da hun var en halvvoksen jentunge – av en mann som bedømte den ved å se på tennene hennes.Svein Dybing/Terje Gammelsruds bok Raya : født med englevakt, Tiden, Oslo 1983 (side 12) Hennes foreldre ble drept året etter hun var født, og barneårene tilbrakte hun i et barnehjem, preget av sult, nød og krigens herjinger. Da hun forlot barnehjemmet fulgte en periode som foreldreløst gatebarn, - en altfor vanlig tilværelse i etterkrigstidens Sovjet.

Selv om barneårene ikke hadde gitt henne vanlig skolegang eller leseferdighet, kom hun mot alle odds inn på yrkesskole i byen Dneprodzjerzjinsk, senere kalt Kamjanske.Et virkelig fantastisk liv i Aftenposten (8. februar 1984) Dels var det på grunn av tilfeldigheter, dels på grunn av de mulighetene Sovjetstaten ga fattige. Som 18-åring fikk hun jobb som jerndreier ved fabrikken Modysjkin i samme byen, der hun dreide dyser til flymotorer. 

Etter dette liværte hun seg en tid med mer eller mindre tilfeldige vaskejobber. Hun hadde også fått mann og barn. I 1950 fikk hun sønnen Oleg, og knappe fire år senere, datteren Natasja. Ektemannen var stort sett fraværende, og ekteskapet endte da han kjørte seg i hjel i en motorsykkelulykke. Vaskekona Raya, som da var 23 år gammel, satt igjen som fattig enke, med to små barn.

Hennes situasjon endret seg dramatisk da det sovjetiske sigøynerteateret Teater Romen gjestet byen hennes. Folk ved teateret oppdaget hennes talent for sang og dans. Det endte med at hun fulgte teaterfolket til Moskva, og - tross manglende utdanning, manglende kunstnerisk skolering og motstand blant flere i den etablerte teaterverden - gjorde suksess ved teateret. Snart ble hun kjent i Moskvas kulturkretser.

Liv i Norge

Den nye tilværelsen gjorde også at hun kom i kontakt med «utlendingen» Tore-Jarl Bielenberg. Han var utenlandskorrespondent for Friheten i Moskva, møtte henne i sosiale sammenhenger, så henne på scenen og intervjuet henne for den norske avisa. Det endte med ekteskap, og at de flyttet til Norge i 1967. 

Sammen med mannen sin og med trekkspilleren Reidar Aarsand oversatte hun teksten til flere russiske viser til norsk, og opptrådte i 1980 i TV-programmet Husker du?.  

miniatyr|Bielenberg med Arve Tellefsen i 2017 

Hennes biografi Født med englevakt- Raya utkom 1983 (Tiden forlag), skrevet av Svein Dybing og Terje Gammelsrud. Hennes debutplate i Norge var Progeja, som betyr «kraftfull» og utkom i 1990. I 1993 startet hun restauranten «Raya Gypsy».

I en årrekke har hun turnert festivaler i Europa. Hun leder sitt eget ensemble, Raya & the Gipsy Legacy, med sine barn og barnebarn, deriblant Natasha Bielenberg og Peter Bielenberg. I 1998 var hun en av de som etablerte Sigøynerfestivalen i Norge. Hun er også leder for Norsk Sigøynerforening.

 Utgivelser 
 Progeja! (Hot Club Records, 1992).  Produsert av Jon Larsen) sammen med musikerne Petro Ivanovich, Angelo Debarre, Peter Bielenberg, Oleg Ponomarenko, Reidar Aarsand, Pierre Procoudine-Gorsky, Torunn Wikström og Miling Wikström.Diskographie zur Musik der Roma und Sinti 

 Utmerkelser 

 Oslo bys kunstnerpris (2005)
 Årets fengselspris 1981
 St. Hallvard-medaljen (2025)

 Referanser 

 Kilder 
 Svein Dybing/Terje Gammelsrud: Raya : født med englevakt (digital utgave), Tiden, Oslo 1983

 Eksterne lenker   



Kategori:Norske dansere
Kategori:Norske sangere
Kategori:Russiske sangere
Kategori:Romani